John Maxwell Coetzee

John Maxwell Coetzee (Sità del Cao, 9 de febraro 1940) el xe un scritor sudafrican, premio Nobel par la leteratura inte el 2003. El xe un scritor estremamente eterozèneo, sèebre par i so testi de fiction, crìtega e par le numarose atività acadèmeghe che le lo ga visto inpegnà cofà professor, łenguista e tradutor. Uno dei pi grandi esponenti del Postmodernismo e Postcoloniaismo del XX sècolo.

 Biografìa 
El passa la infansia e l'adoessensa intra Sità del Cao e Worcester. El se làurea in matemàtega e engua inglese a l'Università de Sità del Cao.

Inte i primi ani sessanta el se trasferisse a Londra, onde che el laora par un serto periodo cofà progamador informàtego a la IBM, Sussesivamente el conseve un dotorà in eteraùra presso l'Università del Texas dopo de gaver presentà na tesi sul lenguajo inglese inte la fiction de Samuel Beckett e el tien corsi de engua e eteraùra inglese a l'Università de Buffalo. Scumissia par lu la cariera acadèmega durante la quala Coetzee no'l fa par gnente mistero de la so contrarietà rivardo l'intervento miitar merican in Vietnam, razon par la quala ghe vien negà pi volte la sitadinansa mericana nonostante le numarose domande.

Inte el 1984 el torna in Sudafrica, doe el deenta titoàre dea càtedra de eteraùra inglese presso l'Università de Sità del Cao, catedra che el gà mantegnesto fin al 2002. Desso el laora presso el Dipartimento de inglese del'Università de Adelaide, doe el 9 marso 2006 el gà definitivamente ciapà la sitadenansa austraiana.

Famose le so do conferense ("I poeti e i animài" e "I fiòsofi e i animài", publicà in talian dal'editor Adelphi soto el titolo "La vita dei animài") scrite par un convegno in Australia a favor dei diriti dei animài e del'etica vegetariana, in coaborasion col fiòsofo Peter Singer.

Coetzee, John Maxwell
Categoria:Nasesti inte el 1940